钦定古今图书集成/明伦汇编/氏族典/第414卷 > 《廖用贤尚友录》 > 伍民宪
## 钦定古今图书集成/明伦汇编/氏族典/第414卷 > 《廖用贤尚友录》 > 伍民宪

按《名山藏本行记》：民宪，晋江人。嘉靖季，倭至其村，民
宪扶父逃避。遇贼，长跪乞曰：“勿惊吾父，馀惟君欲。”贼
不听，刃之。民宪挺身杀二贼，又伤数贼。后队至，落其
右手草中，一手荷戈，口喃呓呼父，三日乃绝。其后人
时时见之烟雨中，荷戈立，则辄合掌呼伍孝子而过。